ЧРЕЗ ПРЕДСЕДАТЕЛЯ

НА НАРОДНОТО СЪБРАНИЕ

ДО

МИНИСТЪРА НА

ЗЕМЕДЕЛИЕТО И ХРАНИТЕ

**П И Т А Н Е**

от Семир Абу Мелих

народен представител от ПГ на ПП ГЕРБ

от втори многомандатен избирателен район Бургас

На основание чл. 90, ал. 1 от Конституцията на Република България и чл. 92 от Правилника за организацията и дейността на Народното събрание, внасям питане

ОТНОСНО: МЯРКА 123 ”ДОБАВЯНЕ НА СТОЙНОСТ КЪМ ЗЕМЕДЕЛСКИТЕ И ГОРСКИТЕ ПРОДУКТИ”

УВАЖАЕМИ ГОСПОДИН МИНИСТЪР,

 Във връзка с Решение С (2013) 2915-23/05/2013г. на Европейската Комисия за одобрение на деветото изменение на ПРСР за периода 2007-2013г. и в изпълнение на Решение № 955 от 16 ноември 2012г. на Министерски съвет за даване на съгласие Изпълнителния директор на Държавен фонд „Земеделие” - Разплащателна агенция да одобри заявления за подпомагане и да сключи договори за отпускане на безвъзмездна финансова помощ по Мярка 123 ”Добавяне на стойност към земеделските и горските продукти”, а също така и Решение № 167 на Министерски съвет от 8 март 2013г. за даване на съгласие изпълнителния директор на Държавен фонд „Земеделие” - Разплащателна агенция да одобри прием на заявления за подпомагане при условията на договаряне над бюджета по мерките от ПРСР в т.ч. и Мярка 123.

 Със Заповед № ОЗ-РД/918 от 15 май 2012г. на изпълнителния директор на ДФ ”Земеделие ” относно периода за прием на заявления от дата 4 юни до 22 юни 2012г. по Мярка 123 и финансовия ресурс за същия се посочва размер на левовата равностойност на 35 000 000 евро, представляващи неусвоен бюджет от предходен период за прием. В допълнение към същата Заповед се добавя т.3 със съдържание, касаещо допълнителен бюджет за финансиране по Мярка 123, както следва:

• Съгласно Решение С (2013) 2915-23/05/2013г. на Европейската Комисия - левовата равностойност на 29 139 220 евро;

• Съгласно Решение № 167 на Министерски съвет от 8 март 2013г. - левовата равностойност на 30 000 000 евро;

• Съгласно неусвоения финансов ресурс по Мярка 123 от предишен период на прием,определен към дата 23 май 2013г.,когато е взето и Решението на Европейската Комисия - левовата равностойност на 23 445 664,04 евро.

УВАЖАЕМИ ГОСПОДИН МИНИСТЪР,

 Моля за всеки потенциален бенефициент по Мярка 123 ”Добавяне на стойност към земеделските и горските продукти” да обосновете:

1. Пълното несъответствие между предварително публикуваната информация на електронната страница на МЗХ; ПРСР; ДФ”Земеделие”-РА и Ел. бюлетин относно кандидатстването и приема по мярка 123 в периода 1 юли - 26 юли 2013г. и публикувания на 2 юли 2013г. актуализиран индикативен график.

2. Безпрецедентното подвеждане на всеки бенефициент по Мярката поради абсолютното отсъствие на какъвто и да е фиксиран период за прием в рамките на календарната 2013г.

3. Независимо от прогнозния характер на предварително обявения график за кандидатстване по Мярката е видно и наличието на голям финансов ресурс. Бихте ли се ангажирали с подробен отчет за разходваните средства през визирания период - 15 май 2012г. - 7 юни 2013г., тъй като отговора на служителите в ДФ”Земеделие” е „Няма пари”?

4. Какво беше предприето в изпълнение на Заповед № ОЗ-РД/918 от 7 юни 2013г. на ДФЗ, одобрена от Вас?

УВАЖАЕМИ ГОСПОДИН МИНИСТЪР,

На основание чл. 93, ал. 1 от Правилника за организацията и дейността на Народното събрание, моля отговорът на мое питане №.........................относно МЯРКА 123 ”ДОБАВЯНЕ НА СТОЙНОСТ КЪМ ЗЕМЕДЕЛСКИТЕ И ГОРСКИТЕ ПРОДУКТИ”, отправено към Вас, да бъде в **писмен** вид.

София, 05.06.2013г. Народен представител :